Tokyopop|  |
| Forma | Privati įmonė |
| Įkurta | 1997 m. |
| Įkūrėjas (-ai) | Stuart J. Levy |
| Centrinė būstinė | Los Andželas, Kalifornija, JAV |
| Aptarnaujama teritorija | Jungtinės Valstijos, Vokietija |
| Produkcija | Manga, japonų lengvieji romanai, grafiniai romanai ir kt. |
| Tinklalapis | tokyopop.com |

**Tokyopop**, stilizuotai – **TOKYOPOP**, anksčiau – **Mixx**, – JAV platintojas, licenciaras ir leidėjas. Įmonė leidžia anime, manga, manhwa, taip pat vakarietiškus manga stiliaus kūrinius. Turi padalinį Vokietijoje.

Istorija
--------

„TOKYOPOP" 1997 m. įkūrė Stuart J. Levy. Paskutiniajame XX a. dešimtmetyje įmonės būstinė buvo įsikūrusi Los Andžele.

Po „Mixx Entertainment" pavadinimu įmonė leido žurnalą „MixxZine", kuriame publikuoti tokie populiarūs kūriniai kaip „Sailor Moon". Vėliau pradėta leisti žurnalą „Smile", skirtą merginų (少女 *shōjo*) auditorijai, kas tuo metu JAV buvo reta. Ilgainiui įmonė pradėjo licencijuoti ir platinti japoniškos animacijos serialus.

### Auksiniai laikai

Nuo 2002 m. „TOKYOPOP" mangą pradėjo leisti originaliu japonišku formatu, kur komiksai skaitomi iš dešinės į kairę. Iki tol buvo naudojamos kompiuterinės technologijos, kuriomis veidrodiniu principu puslapiai buvo perdaromi į skaitomus iš kairės į dešinę. Deja, dėl to kūriniuose dingdavo originalių iliustracijų vientisumas. „TOKYOPOP" sprendimas leisti 100 % autentišką mangą ne tik, kad padėjo išlaikyti originalių iliustracijų vientisumą, bet ir leido triskart ar net šešiskart paspartinti leidybą. „TOKYOPOP" tomai prekybos lentynose atsidurdavo kas mėnesį, dukart per mėnesį ar net kas savaitę, kai konkurentų leidiniai lentynas pasiekdavo tipiškai po šešių mėnesių. Tai taip pat leido „TOKYOPOP" pardavinėti knygas už rinkoje žemiausią kainą – 9,99 $ už knygą, tuo tarpu daugelis konkurentų imdavo po 12,99 $ ar 16,99 $ už knygą.

Imta pradėti skatinti mėgėjus kūrėjus kurti savo kūrinius, kuriuos būtų galima platinti „TOKYOPOP" žurnaluose mainais už tam tikrą honorarą. Geriausieji autoriai ir kūriniai buvo apdovanojami prizais ir įgydavo galimybę tapti profesionaliais autoriais, žinomais kaip mangaka. „TOKYOPOP" tapo vienu didžiausių manga leidėjų už Japonijos ribų, įmonei priskiriami nuopelnai už mangos populiarinimą Jungtinėse Valstijose. Pasak „Nissei Weekly" duomenų, 2004 m. „TOKYOPOP" leidiniai sudarė apie 50 % viso mangos eksporto Jungtinėse Valstijose.

„TOKYOPOP" taip pat pasižymėjo ir vakariečių auditorijos supažindinime su manhwa, korėjietiškais komiksais.

„TOKYOPOP" taip pat išleido keletą leidinių, paremtų JAV žaidimų (pvz. „Warcraft", „Kingdom Hearts", „Hellgate: London") filmų (pvz. Jim Henson filmai) ir veikėjų motyvais.

### Restruktūrizacija

2008 m. birželį „Tokyopop" pranešė pradedanti įmonės restruktūrizaciją. Buvo įkurta įmonių grupė „TOKYOPOP Group", „TOKYOPOP" veikla Jungtinėse Valstijose buvo padalinta dviem antrinėms įmonėms: „TOKYOPOP, Inc." ir „TOKYOPOP Media". Pirmoji rūpinosi tolesne leidyba, o antroji dėmesį sutelkė į įmonės skaitmeninę veiklą ir komiksų ekranizavimą.

### Licencijos iš „Kodansha" praradimas

Licencijos iš Japonijos manga leidėjo „Kodansha" „TOKYOPOP" istoriškai buvo svarbi įmonės katalogo dalis. Per 2009 m. ženkliai sumažėjo turimų „Kodansha" kūrinių licencijos. Japonijos leidėjas ėmė dalyti licencijas kitoms leidykloms. Dėl prarastų licencijų kai kurių kūrinių, kaip antai „Rave Master", „Initial D", „GetBackers" ir „Life", leidyba JAV buvo nutraukta.

Kai kurių kitų kūrinių, kaip antai bestselerių „Cardcaptor Sakura", „Chobits", „Clover" ir „Magic Knight Rayearth", leidybos teises įsigijo „Dark Horse Comics", tačiau pastarosios dvi vėliau perėjo leidyklai „Random House". „Samurai Deeper Kyo" atiteko konkurentui „Del Rey Manga".

### Darbuotojų atsistatydinimai ir atleidinėjimai, leidybos nutraukimas

2011 m. vasarį įmonės prezidentas ir vykdantysis direktorius John Parker atsistatydino ir priėmė „Diamond Comics" pasiūlymą eiti viceprezidento pareigas. Tai įvyko netrukus po to, kai „Diamond" pakeitė „HarperCollins" „TOKYOPOP" platinimo partnerio kėdėje. Kovo 1 d. „TOKYOPOP" tęsė darbuotojų atleidinėjimus, pašalindama tokius aukšto lygio darbuotojus kaip ilgalaikius manga redaktorius Lilian Diaz-Przyhyl ir Troy Lewter.

2011 m. balandžio 15 d. „TOKYOPOP" pranešė uždaranti savo leidybos padalinį Šiaurės Amerikoje. Kino ir televizijos projektai bei leidybos verslas Europoje nebuvo uždaryti.

2015 m. mugėse „Anime Expo" ir „San Diego Comic-Con" „TOKYOPOP" pranešė ketinanti vėl paleisti leidybos veiklą Šiaurės Amerikoje 2016 m. ir užsiminė apie bendradarbiavimą su „Disney".

Išnašos
-------

1. ↑  Jarvis, Michael (2003-10-26). „The Godzilla-Sized Appeal of Japan's Pop Culture". *Los Angeles Times*. p. 9. Suarchyvuotas originalas 2011-07-27. Nuoroda tikrinta 2016-01-02.
2. ↑  „MIXX’S SAILOR MOON MANGA IS THE NUMBER 1 GRAPHIC NOVEL OR TRADE PAPERBACK IN AMERICA!" Mixx Entertainment. 1999-06-18. Nuoroda tikrinta 2011-08-21. „Mixx Entertainment, Inc. 746 W. Adams Blvd. Los Angeles, CA 90089-7727"
3. ↑  „Tokyopop Commits to Unflopped Manga". *Anime News Network*. Nuoroda tikrinta 2015-11-25.
4. ↑  „TokyoPop delivers authentic Manga to fans with original right-to-left format". *Comic Book Resources*. Nuoroda tikrinta 2015-11-25.
5. ↑  „TOKYOPOP Inc. - Company Profile, Information, Business Description, History, Background Information on TOKYOPOP Inc". *www.referenceforbusiness.com*. Nuoroda tikrinta 2015-11-25.
6. ↑  Patty, Shawn (2004-08-05). „TokyoPop to Produce Warcraft Manga Trilogy". *ComicsBulletin*. Suarchyvuotas originalas 2016-03-03. Nuoroda tikrinta 2016-01-02.
7. ↑  „Tokyopop to Restructure Update". *Anime News Network*. 2008-06-04. Nuoroda tikrinta 2008-06-04.
8. 1 2 3  „Tokyopop Confirms Its Kodansha Manga Licenses Will End". *Anime News Network*. 2009-08-31. Nuoroda tikrinta 2009-09-01.
9. ↑  Aoki, Deb (2009-09-01). „The Kodansha-TokyoPop Split: Which Manga Are Left in Limbo?". *About.com*. Suarchyvuotas originalas 2014-04-11. Nuoroda tikrinta 2009-09-01.
10. ↑  „Tokyopop Plans Manga Publishing Relaunch, More Projects". *Anime News Network*. Nuoroda tikrinta 2015-11-25.
11. ↑  „Tokyopop Hints at Possible Manga Collaborations With Disney". *Anime News Network*. Nuoroda tikrinta 2015-11-25.

Nuorodos
--------

* Tokyopop
* Tokyopop **(**vok.**)**
* Tokyopop (Archyvas)
* Mixx Entertainment (Archyvas)